**ANEXĂ LA GHIDUL SOLICITANTULUI PENTRU SUBMĂSURA 6.1**

**INSTRUCŢIUNI PRIVIND EVITAREA CREĂRII DE CONDIŢII ARTIFICIALE ÎN ACCESAREA PNDR 2014-2020**

1. **elementele de identificare a condiţiilor artificiale**

**Stabilirea creării de condiții artificiale se constată în situația în care sunt îndeplinite cumulativ două tipuri de indicii temeinice denumite elemente obiective și elemente subiective, astfel:**

1. existența unor împrejurări de natură obiectivă **(elemente obiective),**
2. existența unei coordonări intenționate între solicitant și o terță persoană/terțe persoane **(elemente subiective).**
3. **Elementele obiective** sunt cele care arată că prin implementarea proiectului respectiv nu se pot îndeplini obiectivele masurii de sprijin, se acordă un avantaj nejustificat beneficiarului/altor entități terțe/ se creează un obstacol considerabil în calea atingerii finalității urmărite prin schema de ajutor.
4. **Elementele subiective** sunt acele situaţii/fapte (indicatori/premise) prin care se crează aparenţa unui solicitant/proiect eligibil sau prin care, în cadrul proiectului, sunt introduse anumite componente/activități ce au doar scopul obținerii unor avantaje necuvenite din punct de vedere al scorării.

Scopul urmărit prin crearea condițiilor artificiale este contrar obiectivelor stabilite prin reglementările nationale și/sau europene aplicabile programului de finanțare respectiv precum și prin fișele tehnice ale măsurilor/submăsurilor din PNDR.

1. **PRINCIPII GENERALE DE ANALIZĂ A INDICATORILOR ŞI PRECIZĂRI METODOLOGICE PENTRU IDENTIFICAREA CREĂRII CONDIŢIILOR ARTIFICIALE**
2. Prin Art. 60 din Regulamentul 1306/2013 se prevede că: „fără a aduce atingere dispozițiilor specifice, **nu se acorda nici un avantaj** prevăzut în cadrul legislației agricole sectoriale, persoanelor fizice sau juridice în privința cărora s-a stabilit că au fost create în mod artificial condițiile cerute în vederea obținerii acelor avantaje, contrar obiectivelor legislației”.

**Se consideră condiţii artificiale, acele condiții create în mod voluntar de către solicitanţi, în scopul** obținerii unui avantaj (iniţial necuvenit) oferit prin programul/măsura/submăsura în cauză, cum ar fi:

1. creare de condiții artificiale în vederea încadrării solicitantului în categoriile de solicitanți eligibili și/sau a îndeplinirii unei/unor condiții de eligibilitate specifice măsurii/submăsurii pe care acesta inițial nu le îndeplinea.
2. creare de condiții artificiale prin existența **unui beneficiar formal** (solicitantul/beneficiarul direct de fonduri) si **a unui beneficiar real** (indirect) al finanțării, ca persoane fizice și/sau juridice distincte sau identice;
3. creare de condiții artificiale în vederea obținerii unei **încadrări mai avantajoase** în sistemul principiilor și criteriilor de selecție.
4. creare de condiții artificiale în vederea obținerii valorii maxime a sprijinului comparativ cu cel la care proiectul și/sau solicitantul/beneficiarul ar fi avut dreptul dacă nu s-ar fi creat condiția artificială respectivă.

**Nu se consideră condiții artificiale** situațiiile în care se realizează identificarea în documentația prezentată a unor erori materiale sau a corecturilor acestora, deficiențe care, pe parcursul verificărilor efectuate și a clarificărilor transmise de solicitanți cu ocazia solicitării informațiilor suplimentare nu sunt dovedite că au scop ilicit.

1. **Pentru constatarea creării unei condiții artificiale**, este necesar să se identifice în documentația analizată **cel puțin un obiectiv general sau specific** aferent legislației agricole sectoriale precizat în reglementările naționale/europene aplicabile și/sau în fișele tehnice ale măsurilor/submăsurilor, **încălcat prin crearea respectivei condiții artificiale.**

1. **PRINCIPII SPECIFICE PENTRU SUBMASURA 6.1 CARE CONDUC LA SUSPICIUNEA POTRIVIT CĂREIA CONDIȚIILE DE ELIGIBILITATE ȘI SELECȚIE AU FOST CREATE ÎN MOD ARTIFICIAL ÎN VEDEREA OBȚINERII UNUI AVANTAJ CONTRAR OBIECTIVELOR LEGISLAȚIEI.**

|  |  |  |
| --- | --- | --- |
| **1** | **Criteriu de eligibilitate:**  **VERIFICAREA CRITERIILOR DE ELIGIBILITATE A PROIECTULUI** | * Solicitanții/beneficiarii după caz, înregistrați în registrul debitorilor AFIR, atât pentru Programul SAPARD, cât și pentru FEADR, până la achitarea integrală a datoriei față de AFIR, inclusiv dobânzile și majorările de întârziere până la semnarea contractelor de finanțare; * Beneficiarii măsurii 112 „Instalarea tinerilor fermieri”, denumită în continuare 112, beneficiarii măsurii 411-112 „Instalarea tinerilot fermieri” prin LEADER, denumită în continuare 411-112, şi beneficiarii măsurilor 141 „Sprijinirea fermelor agricole de semisubzistenta ” denumită în continuare 141 și 411-141 „Sprijinirea fermelor agricole de semisubzistenta ” prin LEADR, denumită în continuare 411-141 din cadrul PNDR 2007-2013, precum și beneficiarii submăsurii 6.1 „Sprijin pentru instalarea tinerilor fermieri”, submăsurii 6.3 „Sprijin pentru dezvoltarea fermelor mici” din PNDR 2014-2020; * Exploataţiile care au beneficiat de sprijin prin intermediul măsurii 112 „Instalarea tinerilor fermieri”, au proiecte nefinalizate (fără statut de proiect finalizat sau reziliat) în cadrul Măsurii 141 „Sprijinirea fermelor agricole de semisubzistenta ”, din PNDR 2007-2013 şi prin intermediul submăsurii 6.1 „Sprijin pentru instalarea tinerilor fermieri” 6.3 „Sprijin pentru dezvoltarea fermelor mici”, din PNDR 2014-2020; |
| **1a** | **Premiză de creare Condiții artificiale** | * Crearea mai multor entităţi noi/exploatatii agricole (solicitanți de fonduri) prin intermediul unor terţi pentru a beneficia de mai multe proiecte sM 6.1 prin mai multe exploataţii agricole. * Actiune de fărâmiţare a unor exploataţilor agricole î**n scopul accesării de către acelaşi beneficiar real**, (*prin intermediul unor beneficiari formali sau direct folosind porţiuni din exploataţie agricolă iniţială, beneficiară de sprijin anterior prin intermediul Masurii 112 şi Submasurii 6.1*), **a sprijinului** prin aceasta submăsură. |
| **1b** | **Stare de fapt care indica o suspiciune de creare de condiții artificiale** | Sunt identificați **indicatori** care conduc la concluzia **că o societate existentă care intră sub incidența restricțiilor de eligibilitate (beneficiar real)** /asociatii/acționarii /administratorii ai acesteia dețin controlul asupra solicitantului sM 6.1**(beneficiar formal);** prin care urmăresc sa acceseze fondurile FEADR, prin eludarea criteriilor restrictive. (**ex. de elemente ce pot fi identificate**: finanțarea investițiilor societăţii beneficiare/solicitante de sprijin prin sM 6.1 de către cea existentă şi neeligibilă prin împrumuturi sau plăți nejustificate, cedarea voluntară/vanzarea de terenuri/mijloace de producție care sunt folosite în continuare în comun, **preluarea semnificativă a producției\*,** returnarea de sume în contul beneficiarului real). |
| **1c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**   Declararea Cererii de Finanțare ca fiind neeligibilă și retragerea acesteia din procesul de selecție   1. **În etapa de verificarea cererilor de plată**   Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare. |
| **2** | **Criteriu de eligibilitate:** | Solicitantul deţine o exploataţie agricolă cu dimensiunea economică cuprinsă între **12.000 şi 50.000 SO** la momentul depunerii cererii de finantare? |
| **2a** | **Premiză de creare Condiții artificiale** | * **Fracționarea unei exploatații** cu scopul de a nu se depăşi dimensiunea economică maximă eligibilă a exploatației în cadrul submăsurii **(50.000 SO)** sau cu scopul ca acelasi beneficiar real sa creeze dintr-o exploatatie mai mare, mai multe exploatatii mai mici **(cu SO intre 12.000 si 50.000) cu care solicită sprijin prin aceeaşi sub-măsură** si astfel prin intermediul mai multor beneficiari formali sa beneficieze (inclusiv de mai multe ori) de sprijinul prin aceasta submăsură. * Declararea unor culturi sau suprafete ocupate cu anumite culturi neconforme cu realitatea/cu fluxul tehnologic descris în planul de afaceri, în scopul atingerii dimensiunii minime eligibile. |
| **2b** | **Stare de fapt care indica o suspiciune de creare de condiții artificiale** | 1. Solicitantul/beneficiarul a cedat voluntar o parte din terenurile/efectivele de animale, mijloace de productie deținute, **către un terț cu același tip de activitate**, dar continuă să dețină controlul asupra solicitantului prin prestarea semnificativă a lucrarilor agricole și/sau prin **preluarea semnificativă a producției\*** de la societatea căreia i-a cedat voluntar terenurile/efectivele de animale, mijloace de productie. 2. Solicitantul/beneficiarul și-a constituit ferma prin preluarea terenurilor/efectivelor de animale/mijloace de productie, de la un terț **cu același tip de activitate (inclusiv beneficiar al PNDR)**, care i le-a cedat voluntar, iar cedentul continuă să detina controlul asupra solicitantului prin prestarea semnificativă a lucrărilor agricole și/sau realizează **preluarea semnificativă a producției\*** de la societatea careia i-a cedat voluntar terenurile/efectivele de animale, mijloace de productie. 3. Solicitantul/beneficiarul a declarat culturi sau suprafete ocupate cu anumite culturi, animale neconforme cu realitateaîn scopul atingerii dimensiunii minime eligibile (12 000 SO) constatandu-se cu ocazia verificarii pe teren sau la informarea APIA ca acestea nu corespund realităţii |
| **2c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**   Declararea Cererii de Finanțare ca fiind neeligibilă și retragerea acesteia din procesul de selecție   1. **În etapa de verificare a cererilor de plată**   Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare. |
| **3** | **Criteriu de eligibilitate:** | VALOAREA SPRIJINULUI:  Stabilirea dimensiunii exploataţiei agricole (calcularea sprijinului pentru instalare).  Dimensiunea exploataţiei în anul 0 conform Cererii de Finanţare  12.000 S.O. - 29.999 S.O. - 40.000 de euro  30.000 S.O. - 50.000 S.O. - 50.000 de euro |
| **3a** | **Premiză de creare Condiții artificiale** | * Creşterea formală a dimensiunii economice a unei exploataţii, astfel incat sa depaseasca pragul de 12.000 SO/30.000 SO în anul 0 prin preluarea unor terenuri/efective de animale, mijloace de productie, de la o alta societate existentă, fara ca aceasta din urma sa renunte efectiv la folosinta terenuri/efective de animale, mijloace de productie cedate (verificare pe teren). * Cresterea formala a dimensiunii economice a unei exploatati astfel incat sa depaseasca pragul de 12.000 SO/30.000 SO în anul 0 prin declararea unor culturi sau suprafete ocupate cu anumite culturi, animale neconforme cu realitatea în scopul atingerii dimensiunii minime eligibile (12 000 SO) (verificare pe teren). |
| **3b** | **Stare de fapt care indica o suspiciune de creare de condiții artificiale** | Solicitantul/beneficiarul și-a constituit ferma prin preluarea terenurilor/efectivelor de animale/mijloace de productie, de la un terț cu același tip de activitate, care i le-a cedat voluntar iar cedentul continuă să detina controlul asupra solicitantului prin prestarea semnificativă a lucrărilor agricole și/sau realizează preluarea semnificativă a producției\* de la societatea careia i-a cedat voluntar terenurile/efectivele de animale, mijloace de productie.  Solicitantul/beneficiarul a declarat culturi sau suprafete ocupate cu anumite culturi, animale neconforme cu realitatea în scopul atingerii dimensiunii minime eligibile (12 000 SO) constatandu-se cu ocazia verificarii pe teren sau la informarea APIA ca acestea nu corespund realitatii. |
| **3c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**   Declararea Cererii de Finanțare ca fiind neeligibilă și retragerea acesteia din procesul de selecție   1. **În etapa de verificare a cererilor de plată**   Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare. |
| **4** | **Criteriu de eligibilitate:** | Reprezentantul legal în calitate de **asociat unic / asociatul majoritar** (deține cel puţin 50%+1din acțiuni) şi administrator al societăţii **are vârsta sub 40 de ani** şi se instalează pentru prima dată în exploataţia agricolă în calitate de conducător (şef/manager) ai unei exploataţii agricole ? |
| **4a** | **Premisă de creare Condiții artificiale** | Asociatul/acționarul unic/majoritar/, persoana cu **varsta sub 40** de ani **nu este cel care conduce efectiv societatea (nu deține controlul în mod efectiv, chiar dacă este asociat/actionar unic sau deține majoritatea absolută a părților sociale/acțiunilor-peste 50%** si deține calitatea de unic administrator**)** |
| **4b** | **Stare de fapt care indica o suspiciune de creare de condiții artificiale** | Asociatul /acționarul unic/majoritar/, în calitate de unic administrator**, persoana cu varsta sub 40** de ani **NU** este cel care semneaz documentele legate de activitatea economica a societatii (documente de finantare, documente de plata, contracte, etc), existând o practică frecventă și/sau nejustificată de delegare/împuternicire totală către alte persoane a atribuțiilor sale. |
| **4c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**   Declararea Cererii de Finanțare ca fiind neeligibilă și retragerea acesteia din procesul de selecție   1. **În etapa de verificare a cererilor de plată**   Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare. |
| **5** | **Criteriu de eligibilitate:** | **Solicitantul prin Planul de afaceri trebuie să demonstreze îmbunătăţirea performanţei generale a exploataţiei agricole:**   * creşterea performanţelor economice ale exploatației, prin comercializarea producției proprii în procent de minimum 20% din valoarea primei tranșe de plată (cerința va fi verificată în momentul finalizării implementării planului de afaceri) |
| **5a** | **Premisă de creare Condiții artificiale** | Vanzarile realizate de benficiar pentru a demonstra comercializarea producției proprii în procent de minimum 20% din valoarea primei tranșe de plată nu sunt efectuate din productia proprie. |
| **5b** | **Stare de fapt care indica o suspiciune de creare de condiții artificiale** | Volumul produselor comercializate de catre beneficiar pentru a acoperi minimum 20% din valoarea primei tranșe, este mai mare decât capacitatea de producție a explotației agricole deţinute pentru acele produse |
| **5c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**   Declararea Cererii de Finanțare ca fiind neeligibilă și retragerea acesteia din procesul de selecție   1. **În etapa de verificare a cererilor de plată**   Declararea Cererii de Finanțare ca fiind neeligibilă, rezilierea Contractului de Finanțare încheiat cu AFIR, constituirea unui debit (dacă este cazul) pentru recuperarea eventualelor tranșe de plată anterioare. |
| **6** | Criteriu de selecție | Principiul comasării exploatațiilor având în vedere numărul exploatațiilor preluate integral  *-* Solicitantul preia integral minim trei exploatații agricole 15 p.  - Solicitantul preia integral două exploatații agricole 10 p.  - Solicitantul preia integral cel puţin o exploatație agricolă 5 p.  *Pentru a beneficia de punctaj conform criteriului de selecţie, preluarea exploataţiilor se realizează unitar, cu toate suprafeţele şi animalele, aşa cum apar înregistrate la APIA şi/ sau la ANSVSAşi în Registrul agricol.* |
| **6a** | **Premisă de creare Condiții artificiale** | Solicitantul preia integral una, două sau trei exploatatii agricole, rezultate prin fărămițarea și înstrăinarea formală către terți, a unei exploatații mai mari. |
| **6b** | **Stare de fapt care indica o suspiciune de creare de condiții artificiale** | Cedentul/cedenții exploatațiilor agricole preluate integral de solicitant au jucat doar rolul de **proprietar intermediar de scurtă durată\*\*** al unei parți din altă exploatație mai mare, facilitând astfel transferul acestei părți de exploatație către solicitant, creând în mod artificial aparența unei preluari integrale a unei exploatații. Ex:   * Dintr-o exploatație mai mare se cedează o parte catre un intermediar iar acesta după **o perioadă scurtă de timp\*\*** o cedează la rândul lui, **unui solicitant de fonduri pe submasura 6.1** * Dintr-o exploatație mai mare se cedează o parte catre mai multi intermediari iar acestia după **o perioadă scurtă de timp\*\*** le cedeaza la rândul lor, **unui/mai multor solicitant/solicitanți de fonduri pe submasura 6.1** |
| **6c** | **Măsuri luate în cazul confirmării creării de condiții artificiale** | 1. **În etapa de verificare a Cererii de Finantare**   Recalcularea de către expertul evaluator a punctajului fără punctele aferente criteriului pentru care au fost depistate condiții artificiale.   1. **În etapa de verificarea cererilor de plată**   Recalcularea punctajului la verificarea în raportul de selecție aferent, dacă proiectul ar fi fost selectat spre finanțare cu punctajul refăcut.  În situația în care proiectul **nu ar fi fost selectat spre finanțare cu punctajul respectiv,** se va proceda la declararea Cerereii de Finanțare ca **fiind neeligibilă**, rezilierea Contractului de Finanțare încheiat cu AFIR, constituirea unui debit(dacă este cazul) pentru recuperarea eventualelor tranșe de plată anterioare. |

**\* se consideră** **preluarea semnificativă a producției** : situația în care solicitantul/beneficiarul desface/prevede desfacerea producției realizată/prevăzută în proportie **de peste 75% din Cifra de Afaceri** către un singur alt agent economic;

**\*\* proprietar intermediar de scurtă durată/cedare dupa perioadă scurtă de timp** - Cedentul nu are nicio cerere de plată solicitată și încasată de la APIA.

**Important**

**În etapa de verificare a Cererii de Finanțare, decizia privind constatarea creării unei condiții artificiale, se ia după parcurgerea următorilor pași:**

* Sintetizarea elementelor identificate și comunicarea acestora solicitantului prin intermediul unei notificări, prin care se solicită totodată exprimarea unui punct de vedere într-un termen procedural;
* Analizarea punctului de vedere exprimat de beneficiar (dacă acesta îl transmite în termenul procedural comunicat)
* Declararea Cererii de Finantare ca fiind neeligibilă din cauza identificării unor condiții artificiale create de solicitant, prezentându-se **în mod fundamentat** la rubrica observații **în fișa de verificare E1.2**, modul în care a fost **încălcat prin crearea respectivei condiții artificiale cel puțin un obiectiv general sau specific** aferent legislatiei agricole sectoriale precizat în reglementările comunitare aplicabile și/sau în fișele tehnice ale măsurilor/submăsurilor**.**

**În etapa de verificarea solicitărilor de plată, decizia privind constatarea creării unei condiții artificiale, se ia doar după parcurgerea pașilor procedurali aferenți constatării unei nereguli, astfel** :

* Întocmirea formularului IRD 0.1 - Suspiciune de neregulă/suspiciune de fraudă;
* Întocmirea Proiectului Procesului Verbal de Constatare a neregulilor și transmiterea acestuia către beneficiar pentru exprimarea unui punct de vedere;
* Primirea și analiza punctului de vedere exprimat de beneficiar (daca acesta îl transmite în termenul procedural comunicat);
* Întocmirea Procesului Verbal de Constatare a neregulilor **în concluziile caruia se va enununța în mod fundamentat** modul în care a fost **încălcat, prin crearea respectivei condiții artificiale, cel puțin un obiectiv general sau specific** aferent legislatiei agricole sectoriale precizat în reglementările naţionale şi/sau europene aplicabile și/sau în fișele tehnice ale măsurilor/submăsurilor**.**

**IV. TERMENI ȘI DEFINIȚII**

* + - **Beneficiar real** – acea entitate ( persoană fizică, persoană fizică autorizată să desfășoare activități economice/întreprinzător - II/IF sau persoană juridică) pentru care se prezintă dovezi suficiente că are un beneficiu final, direct sau indirect, în urma obținerii finanțării nerambursabile de către beneficiarul formal (respectiv solicitantul/beneficiarul de fonduri)
    - **Beneficiar formal -** acea entitate economică ( persoană fizică autorizată să desfășoare activități economice/întreprinzător (II/IF) sau persoană juridică) pentru care se prezintă dovezi suficiente si obiective că a depus o Cerere de Finanțare nerambursabilă cu scopul (ascuns) de a obtine fonduri nerambursabile si de a deservi astfel interesele beneficiarului real
    - **Indicato**r - acea situație reală ce rezultă din elementele prezentate în cadrul cererii de finanțare precum și din elementele rezultate în urma aplicării prevederilor procedurale oficiale în vigoare la data efectuării verificării. Indicatorii pot fi analizați și constatați atât la faza de depunere a cererii de finanțare, incheierii contractului de finanțare, cât și pe perioada de derulare a proiectului până la sfârșitul perioadei de monitorizare.
    - **Crearea de condiții artificiale** este acea acțiune sau inacțiune deliberată a solicitantului/beneficiarului de fonduri nerambursabile și/sau unui/unor terțe persoane fizice sau juridice care are ca rezultat o modificare forţată a unei situații existente la un moment dat, pentru a beneficia de plati prin intermediul sub-măsurii din PNDR, urmărind să obțină un avantaj necuvenit, prin acest fapt identificandu-se o situatie in care a fost incalcat **cel puțin un obiectiv general sau specific** aferent legislatiei agricole sectoriale precizat în reglementările naţionale si/sau europene aplicabile și/sau în fișele tehnice ale măsurilor/submăsurilor, astfel că finalitatea urmărită prin sub-măsură (acela de dezvoltare a exploataţiei vizate pentru sprijin),nu poate fi atinsă.
    - **„Același tip de activitate”** reprezintă acea situație în care două sau mai multe entități economice desfășoară activități autorizate identificate prin aceeași clasă CAEN (nivel 4 cifre) și realizează produse/servicii/lucrari similare.
    - **Cedare voluntară** reprezintă acea acțiune prin care o entitate economică (persoană fizică autorizată să desfășoare activități economice/întreprinzător (II/IF) sau persoană juridică) înstrăinează prin orice metodă (vanzare, donatie, etc) elemente aferente mijloacelor fixe ale respectivei entitati economice.